Komisijas atzinums atbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomes regula, par kopīgiem noteikumiem civilās aviācijas drošības jomā /* COM/2007/0475 galīgā redakcija - COD 2005/0191 */





[pic] | EIROPAS KOPIENU KOMISIJA | Briselē, 3.8.2007 COM(2007) 475 galīgā redakcija 2005/0191 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULA, par kopīgiem noteikumiem civilās aviācijas drošības jomā 2005/0191 (COD) KOMISIJAS ATZINUMSatbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULA, par kopīgiem noteikumiem civilās aviācijas drošības jomā ar kuru groza Komisijas priekšlikumu atbilstīgi EK Līguma 250. panta 2. punktam 1. Ievads EK Līguma 251. panta 2. punkta trešās daļas c) apakšpunkts paredz, ka Komisijai jāsniedz atzinums par Eiropas Parlamenta otrajā lasījumā ieteiktajiem grozījumiem. Komisija šeit izklāsta savu atzinumu par grozījumiem, ko ieteicis Parlaments. 2. Priekšvēsture Datums, kad priekšlikumu nosūta Eiropas Parlamentam un Padomei (dokuments COM(2005) 0429 galīgā redakcija — C6-0290/2005 - 2005/0191(COD) | 22.09.2005. | Eiropas Ekonomikas un sociālo lietu komitejas atzinuma datums | 20.04.2006. | Eiropas Parlamenta atzinuma datums (pirmais lasījums) | 15.06.2006. | Kopējās nostājas pieņemšanas datums | 11.12.2006. | Eiropas Parlamenta atzinuma datums (otrais lasījums) | 25.04.2007. | 3. Komisijas priekšlikuma mērķis Eiropas Parlamenta un Padomes Regula (EK) Nr. 2320/2002 par kopīgiem noteikumiem civilās aviācijas drošības jomā ir spēkā no 2003. gada janvāra. Komisijas veiktajās pārbaudēs iegūtā pieredze un regulas piemērošana dalībvalstīs ikdienā liecina, ka dalībvalstīs izstrādātu nesaistošu rekomendāciju kopuma strauja ieviešana tiesību aktos ir izraisījusi daudzas problēmas, kas ietekmē regulas īstenošanu atbilstošā veidā, jo tā tika ātri sastādīta un pieņemta, reaģējot uz 2001. gada 11. septembra notikumiem. Tādēļ Komisija ieteica pārskatīt šo regulu, lai precizētu, vienkāršotu un saskaņotu turpmākas tiesiskās prasības, lai pastiprinātu vispārējo drošību civilās aviācijas jomā. Jaunajā pamatregulā jānosaka tikai pamatprincipi tam, kas ir darāms, lai aizsargātu civilo aviāciju pret nelikumīgām iejaukšanās darbībām, bet tehniski un procedūras lēmumi par to, kā tas ir sasniedzams, jāiekļauj īstenošanas tiesību aktos. 4. Komisijas atzinums par Eiropas Parlamenta grozījumiem Komisija var pilnībā, daļēji vai principā piekrist lielākajai daļai grozījumu, ko ierosinājis Eiropas Parlaments otrajā lasījumā. Komisija var piekrist tādiem grozījumiem, kas atbilst Komisijas sākotnējam priekšlikumam, kas ir nelieli redakcionāli labojumi un nelabvēlīgi neietekmē priekšlikumu, kas paredz papildu prasības par ziņošanu un kas ievieš atzinīgi vērtējamu noteikumu par sadarbību ar Starptautisko civilās aviācijas organizāciju (ICAO). Komisija var pilnībā pieņemt (vajadzības gadījumā ieviešot redakcionālus labojumus) grozījumus Nr. 1, 4, 5, 9, 11, 14, 16, 18, 19, 24, 27, 28, 30, 35, 40, 41, 42, 43, 45, 48, 50, 52, 53, 55, 58, 59, 61, 64, 65, 69, 71, 76, 80, 83, 91 un 93. Principā var pieņemt grozījumus Nr. 12, 17, 20, 23, 25, 26, 38, 46, 49, 56, 68, 92, 94 un 96, savukārt grozījumus Nr. 6, 7, 13, 15, 29, 34, 51, 54, 70 un 72 var pieņemt daļēji. Pārējie grozījumi — Nr. 2, 3, 8, 10, 21, 22, 31, 32, 33, 36, 37, 39, 44, 47, 57, 60, 62, 63, 66, 67, 73, 74, 75, 77, 78, 79, 81, 82, 84, 85, 86, 87, 88, 89, 90, 95 un 97 — ir noraidāmi. Grozījumi, kurus pieņem principā Grozījums Nr. 12 par tāda solidaritātes mehānisma izveidi, kurš var piedāvāt palīdzību pēc teroristu darbībām, ir jauns jēdziens, kas pieminēts tikai preambulā. Komisija uzskata šo par svarīgu jautājumu, tomēr tajā pašā laikā atzīst, ka šāda mehānisma izveides sekas skartu ne tikai transporta nozari vien. Grozījums Nr. 17 , ar ko pievieno „lidostas” definīciju, šajā regulā nav obligāti vajadzīgs, tomēr Komisija principā var piekrist šim grozījumam. Grozījums Nr. 20 , ar ko tiek mainīta „norobežotas zonas” definīcija, nav vajadzīgs, jo neviena lidostu kontrolējamā teritorija plašai sabiedrībai nav pieejama. Lai šo jautājumu precizētu, ieteicams pirms vārda „zona” ievietot vārdu „kontrolējama”. Grozījums Nr. 23 , ar ko tiek mainīta „pasta” definīcija, ir pieņemams, taču jāprecizē, ka tas nav „gaisa pārvadātāja pasts”. Grozījumi Nr. 25 un 26 , ar ko tiek grozīta „zināmā nosūtītāja” un „pazīstamā nosūtītāja” definīcija, ir saskaņā ar Komisijas sākotnējo priekšlikumu. Tomēr būtu lietderīgi definīciju papildināt ar frāzi „pats savām vajadzībām”, lai tekstu padarītu skaidrāku. Turklāt grozījumā Nr. 26 būtu lietderīgi izmantot formulējumu „vai pastu — ar pastam paredzētiem gaisa kuģiem”, jo tas vairāk atbilst pārējam regulas tekstam. Grozījumā Nr. 38 par pārredzamību cenu aprēķinos noteikts, ka pasažierim jāsaņem informācija par drošības izmaksām. Lai gan šajā regulā tas nav tik būtiski, to var uzskatīt par līdzekli, lai nodrošinātu lielāku pārredzamību iedzīvotājiem. Grozījums Nr. 46 par sadarbību ar ICAO ir atzinīgi vērtējams, tomēr to vajadzētu iekļaut atsevišķā pantā — 6. pantā runāts tikai par trešām valstīm, taču ICAO nav trešā valsts. Grozījums Nr. 47 par drošības programmām gan ir lieks, tomēr to var pieņemt. Grozījums Nr. 56 par Kopienas gaisa pārvadātāju drošības programmu atzīšanu ir pieņemams, taču tajā būtu jāizdara redakcionāli labojumi, lai ietvertu vietējās prasības. Grozījums Nr. 68 par piemērošanas datumu ir atkarīgs no tā, kad tiks pieņemta regula. Grozījums Nr. 92 par to, ka ieroči, kurus pārvadā kravas nodalījumā, uzskatāmi par drošiem, ir pieņemams, taču varētu uzlabot formulējumu. Grozījumu Nr. 94 par to, ka skaidri jānosaka atbildība nelikumīgas iejaukšanās darbības gadījumā, var pieņemt. Grozījums Nr. 96 par drošības aprīkojumu ir pieņemams tikai ar nosacījumu, ka vārdu „apstiprinātajiem” aizstāj ar vārdu „noteiktajiem”, jo nav izveidota ES mēroga apstiprināšanas sistēma. Grozījumi, kurus pieņem daļēji Grozījumu Nr. 6 , ar ko tiek ieviesti nelieli redakcionāli labojumi, var pieņemt, izņemot labojumu, ar kuru frāze „šo regulu" aizstāta ar frāzi „šo jauno tiesību aktu”. Grozījums Nr. 7 ir pieņemams, izņemot labojumu, ar kuru frāze „šai regulai” aizstāta ar frāzi „jaunajam tiesību aktam”. Grozījums Nr. 13 paredz, ka vērā ņemama ir tikai 17. pielikuma pašlaik spēkā esošā redakcija. Lai gan tā bija noteikts Komisijas sākotnējā priekšlikumā, Komisija piekrita Padomes argumentam, lai nodrošinātu, ka allaž tiek izmantota visjaunākā redakcija. Tas pats attiecas uz grozījumu Nr. 15 saistībā ar atsauci uz Čikāgas Konvenciju. Grozījums Nr. 29 par „drošības darbiniekiem lidojumā” jāattiecina gan uz dalībvalstu, gan trešo valstu darbiniekiem, tāpēc frāze „dalībvalsts algota” jāaizstāj ar frāzi „valsts algota”. Nav pieņemami grozījumi Nr. 34 un 51 , ar kuriem tiek svītrota steidzamības procedūra īstenošanas pasākumu pieņemšanai, izmantojot komitoloģijas procedūru. Grozījumā Nr. 54 par gaisa pārvadātāju drošības programmām jāmin arī ES juridiskās saistības, nevis tikai valsts civilās aviācijas drošības programmu prasības. Turklāt sākotnējais priekšlikums uzliek gaisa pārvadātājiem, lidostām un citām juridiskajām personām līdzīgas saistības, kuras šis grozījums mainītu. Grozījums Nr. 70 , ar kuru vārds „personas” tiek aizstāts ar vārdiem „viss personāls”, ir jānoraida, jo nav iespējams, ka personai, kas nav personāla sastāvā un nav izturējusi iepriekšējās darbības pārbaudi, tiktu izsniegta identifikācijas karte, ar ko ir atļauta iekļuve ierobežotas iekļuves drošības zonās. Grozījums Nr. 72 , kurā svītrots vārds „pastam”, rada nekonsekvenci teksta daļā, kur ir runa par kravu un pastu. Komisijas noraidītie grozījumi Grozījums Nr. 2 , kur vārdi „šai regulai” aizstāti ar vārdiem „jaunajam tiesību aktam”, nav pieņemams, jo pēc dažiem gadiem šis tiesību akts vairs nebūs jauns. Ar grozījumiem Nr. 3, 31, 39 un 44 par drošības pasākumu finansēšanu mēģināts dalībvalstīm uzlikt par pienākumu segt dažas aviācijas drošības izmaksas, proti, izmaksas, kas rodas, papildus ES regulā noteiktajiem pasākumiem īstenojot dalībvalstu paredzētos pasākumus („stingrākus pasākumus”, kas atļauti regulas 5. pantā). Lai gan Komisija izprot ar šo jautājumu saistītās grūtības, tas nav jāaplūko šajā ierosinātajā regulā, kas attiecas uz tehniskajiem standartiem. Grozījumi Nr. 8 un 60 par EASA paredz, ka Eiropas aviācijas drošības aģentūrai jāveic drošības pārbaudes. Nav lietderīgi ar šādu grozījumu būtiski mainīt EADA darbības jomu, tai uzticot pienākumus drošības jomā. Mērķis grozījumiem Nr. 10, 67, 77, 78, 79 un 81 par nolīgumiem ar trešām valstīm ir panākt „vienas pieturas drošību” lidojumos starp Kopienu un trešām valstīm. Lai gan šie grozījumi ir labi domāti, tomēr patiesībā tie uzdevumu sarežģīs, nevis vienkāršos. Tā kā Kopienas lidostās jāpiemēro noteikumi par tranzīta pasažieriem un tranzīta bagāžu, šajā gadījumā nav nekādu pārrobežu apstākļu un līdz ar to nav vajadzības pēc šādiem nolīgumiem. Būtu iespējams atzīt trešo valstu drošības standartus saskaņā ar komitoloģijas procedūru. Grozījumi Nr. 21 un 32 par iepriekšējās darbības pārbaudēm ir ieviesti, lai saskaņotu noteikumus par lidostas darbinieku un gaisa kuģu apkalpes locekļu iepriekšējās darbības pārbaudēm. Tomēr tas ir ārpus šā tiesību akta darbības jomas, jo darbā būtu jāiesaista valsts izlūkdienesti (subsidiaritāte). Grozījums Nr. 22 par tranzīta pasažieriem nav pieņemams, jo tādā gadījumā šī regula neattiektos uz tranzīta pasažieriem, kuri atstāj lidostu tajā pašā gaisa kuģī, ar ko ielidojuši, un kuru lidojuma numurs ir mainīts. Ar grozījumu Nr. 33 tiek ieviesta turpināmības klauzula, kas paredz, ka visi īstenošanas tiesību akti pēc 6 mēnešiem jāpārskata un jāpieņem no jauna. Tas radītu tiesisku nenoteiktību, jo pilnībā zustu stabilitāte no pasākumu piemērošanas viedokļa, un no tā nozare ciestu visvairāk. Grozījumā Nr. 36 paredzēti riska, ietekmes un izmaksu novērtējumi. Lai gan, nosakot standartus un vispārējo politiku, tiks veikts riska un ietekmes novērtējums, nebūtu lietderīgi to attiecināt uz atsevišķiem pasākumiem un procedūrām. Turklāt ieinteresēto pušu konsultantu grupa (grozījums Nr. 65, ko Komisija ir pieņēmusi) sniegs iespēju sīki izvērtēt īstenošanas pasākumus un procedūras. Grozījums Nr. 37 paredz iespēju dalībvalstīm nepiemērot tos pasākumus, ko tās uzskata par nesamērīgiem. Tas izpostītu visus nodomus izveidot saskaņotu atsauces līmeni visā Kopienā aviācijas drošības jomā un būtu solis atpakaļ uz agrāko stāvokli, kad tika piemēroti savā starpā nesaskaņoti valstu noteikumi. Grozījumu Nr. 47 , kurā paredzēts, ka Komisijai jākonsultējas ar trešo valsti pirms šai trešai valstij domātas atbildes sagatavošanas, nav lietderīgi iestrādāt EK regulā. Grozījums Nr. 57 , ar ko noteikuma darbības jomu attiecina tikai uz pilnvarotiem pārstāvjiem, nav pieņemams, jo noteikumam jāattiecas uz dažādiem tiesību subjektiem, nevis pilnvarotiem pārstāvjiem vien. Grozījums Nr. 62 , kas paredz, ka visas Eiropas lidostas, uz kurām attiecas šī regula, tiek pārbaudītas vismaz reizi četros gados pēc šīs regulas stāšanās spēkā, nav reāli izpildāms. Tas nozīmētu, ka vai nu Komisijai jāveic 200 pārbaudes gadā, vai ka dalībvalstīm tiek uzlikts par pienākumu pārbaudīt to lidostas reizi 4 gados, kas nav pietiekami bieži. Grozījumā Nr. 63 samazināts attiecīgajā pantā minēto noteikumu skaits. Tomēr jābūt iespējai visus pasākumus un procedūras, kas ietver neizpaužamu drošības informāciju, uzskatīt par „ES klasificēto informāciju”. Grozījums Nr. 66 dublējas ar grozījumu Nr. 64, ko Komisijai jau ir pieņēmusi. Grozījumi Nr. 73, 75, 86 un 90 ir tik detalizēti, ka labāk iederētos īstenošanas tiesību aktos. Grozījums Nr. 74 paredzētais noteikums dublējas, jo šis jautājums jau aplūkots pielikuma 4.1.3. punkta b) apakšpunktā. Grozījums Nr. 82 par katras reģistrētās bagāžas vienības marķēšanu kā reģistrēta pasažiera bagāžu vai kā bagāžu, kuras īpašnieks neatrodas gaisa kuģī, atbilst Komisijas sākotnējam priekšlikumam, taču tas ir jāmaina, jo neatbilst ICAO 17. pielikumam (norādījumi). Ar grozījumiem Nr. 84, 85, 87, 88 un 89 tiek svītrots vārds „pasts”, un tādējādi rodas nekonsekvence tajā teksta daļā, kas attiecas uz kravu un pastu. Savukārt grozījums Nr. 85 precīzāk formulēts Padomes ieteiktajā tekstā. Grozījums Nr. 95 par apmācību attiecas tikai uz darbiniekiem ar lidostas identitātes karti vai apkalpes identitātes karti, un šīs kartes neizsniedz pagaidu darbiniekiem vai apmeklētājiem. Grozījums Nr. 97 par iepriekšējās darbības pārbaudēm pirms pilota licences izsniegšanas ir ārpus šīs regulas darbības jomas. 5. Secinājums Atbilstīgi EK līguma 250. panta 2. punktam Komisija groza savu priekšlikumu, kā norādīts iepriekš.